Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 683

8. osztály A TÖRTÉNELMI ISMERETEK, KÉPESSÉGEK ÉS KÉSZSÉGEK MÉRÉSE A diákok végezzenek egyre több kutatómunkát, amelyek alapján vázlatokat készíthetnek és kiselõadásokat tudnak tartani! Tudjanak párhuzamot vonni a magyar és az európai események között! Tudják azt, hogy a magyar történelem kiemelkedõ eseményei idején mi történt Európa és a világ más régióiban! Tudatosuljon a 14 éves korosztályban, hogy a történelmi, társadalmi események szorosan összefüggenek a gazdasági-technikai fejlõdéssel! Nagyon fontos a történelmi tudat fejlesztése szempontjából, hogy a gyerekek tudják a 20. századi magyar és egyetemes történelem legjelentõsebb fordulópontjainak helyét és idejét. Legalább ilyen alapvetõ tudni a diktatúra és a demokrácia legjellemzõbb vonásait. Legyenek képesek a kiválasztott eseményhez kapcsolódó forrást felkutatni és összehasonlítani más adatokkal! Ismerjék a mai Magyarország közjogi és politikai rendszerének alapintézményeit, mûködésük rendszerét! Dolgozzák fel a magyar társadalom történetének egy-egy szeletét 1989-tõl napjainkig, különös tekintettel a lakóhelyi eseményekre! Tanári segítséggel tudják elhelyezni személyes tapasztalataikat az országos és az egyetemes történelem folyamatában! HON- ÉS NÉPISMERET 5–6. osztály EMBER- ÉS TÁRSADALOM ISMERET, ETIKA

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes